open-index/open-wikipedia-markdown huggingface dataset:
Kliton Gilani

** Kliton Gilani ** (lindur më 29 Gusht 1937 në Burrel), Shqipëri.

## Biografia 
Kliton Gilani ka lindur në Burrel më 29 Gusht 1937.Burreli është vendlindja pasi i ati në vitet 1931-1937 shëbeu si oficer në këtë zonë.

Filloren e kreu në shkollën “Naim Frashëri” në Tiranë, shtatëvjecaren në shkollën “Kosova”.

Shkollën e mesme në gjimnazin Qemal Stafa ndërsa shkollën e lartë në Institutin e Lartë Bujqësor dega Veterinari.

Në profesionin e veterinerit punoi vetëm 8 muaj.

Më pas u ftua të punoj si gazetar në gazetën “Zëri i Rinisë”dhe gjatë kësaj kohe ishte edhe pedagog i jashtëm në degën gazetari në Universitetin e Tiranës.

Me hapjen e televizionit të parë Shqiptar “TVSH”, ai bëhet një nga kuadrot e parë të tij ku punon deri në vitin 1975. Këtu u caktua në redaksinë e rinisë dhe fëmijëve. Gjate kësaj kohe ka realizuar një film dokumentar për Tefta Tashko Koçon “Një zë pak më parë” me regji të Mevlan Shanajt. Filmi u pëlqye shumë dhe u nderua me cmim.

Më pas filloi në “Kinostudion Shqipëria e Re” ku për tre vite punoi në kronikën për realizimin e kino-ditarëve për jetën në vend dhe në vitet më pas punoi si skenarist në redaksinë e filmit. Nga viti 1987 e deri në vitin 1995 punoi si shef i redaksisë të filmave dokumentarë në Kinostudion Shqipëria e Re. 

Me skenaret e tij u realizuan mbi 40 filma dokumentar për evenimente të rëndësishme historike të jetës së vendit. Ndërkaq ju kushtua sidomos realizimit të filmave portret për figura të shquara në lëmin e kulturës, letërsisë dhe arteve, si filmat kushtuar Shtjefen Gjecovit,Sadefqar Mehmetit (arkitektit te xhamisë blu), Muziktari arbër Janku Kuzeli, Dora D`Istrias, Sami Frashërit dhe shumë figura të tjera. Nërkaq u realizuan me skenar të tij filma me vështrim poetik për jetën si “Troku”,”Hapa në Park”,”Një fshat në mal”,etj.

Në maj të 1995 u detyrua të lërë punën për shkak të një problemi të rëndë shëndetsor në sy nga i cili ne vitin 2007 u verbua plotësisht. Edhe pse i verbër në  vitin 2011 botoi romanin “Ndenjësja me rrota” me të cilin fitoi titullin “Fitues i cmimit të Madh “  nga Qendra e Rehabilitimit të të verbërve.

Vazhdon të punojë për një roman biografik.
Rajshahi

**Rajshahi** (Bengalisht: রাজশাহী) është qytet metropolitane në Bangladesh. Ndodhet në bregun verior të Lumit Padma, afër kufirit Bangladesh-Indi, qyteti ka popullsi me 8,420,701 banorë (2012).

## Historia
Distrikti Rajshahi ishte pjesë e rajonit Pundra të Bengalit të lashtë. Kryeqyteti i Vijaya Sena, mbret i cili udhëhoqi operacione ushtarake në Sri Lanka dhe Azia Juglindore ishte 14 kilometra në perëndim të qytezës Rajshahi. Në mesjetë, rajoni ishte i njohur si "Rampur Boalia". Prejardhje e emrit "Rajshahi" është diskutuar mesin e dijetarëve. Shumica prej tyre thojnë se emri rrjedh nga mbretërit hindu dhe zamidarët (ose "Raja") si "Raj" dhe "Shahi"; që do të thotë Mbretëror dhe Mbretëri.

## Klima
Sipas Klasifikimit të klimës Köppen, Rajshahi ka klimë tropikale të lagësht dhe të thatë. Stina e nxehtë fillon në fillim të marsit dhe vazhdon deri në mes të korrikut. Temperatura mesatare maksimale është rreth 32-36 °C gjatë muajve prill, maj, qershor dhe korrik dhe temperatura minimale e regjistruar në janar është rreth 7 deri në 16 °C. Rreshjet mesatare të shiut nës distrikt është rreth 1,448 milimetra.

## Demografia
Zona metropolitane (përfshirë qytezat e Nowhata & Katakhali) ka popullsi rreth 1 milionë.

Bengalisht është gjuha kryesore për qytetarët e qytetit. Shumë dialektet dalluese Bengalisht dhe gjuhët rajonale janë folur gjithashtu. Gjithashtu anglishtja përdoret, sidomos për qëllime akademike dhe biznese. Ka minioritete të cilët flasin urdu, të cilët janë pasardhësit e muslimanëne prej pjesës lindore të Indisë britaneze të cilët kanë kërkuar strehim gjatë ndarjes së Indisë dhe Pakistanit më 1947.

Shkalla e leximit të qytetit është 74.1%. Rreth 86% të popullsisë ndjekin Islamin dhe rreth 13% banorë ndjesin Hinduizmin, 1% ndjekin fetë tjera si Buddhizmin, Jainizmin, Sikhizem dhe Krishterizmin.

## Arsimimi
Rajshahi është qendra kryesore e arsimit. Ka shumë institucione arsimore qeveritare dhe private.

Institucionet kryesore arsimore janë:

*Universiteti i Rajshahit
*Universiteti i Inxhinierisë dhe Teknologjisë
*Kolegji Mjekësor në Rajshahi
*Universiteti Varendra
*Universiteti Ndërkombëtar i Bengalit Verior
*Kolegji Shah Mokhdum
*Kolegji Mjekësor Shah Mokhdum
*Kolegji Mjekësor Islamik

## Binjakëzimet
* Kristiansand, Norvegjia

## Referime
Ciao

"Ciao" është një përshendetje italisht që është futur në gjuhën italiane, dhe disa të tjera vetëm në shekullin e 20-të. Vjen nga gjuha venete në të cilën ishte  ''s'ciao* (). Origjina është nga latinishtja vulgare *sclavus'', dhe është e perkthyeshme si "jam skllavi yt". 

## Referime
Lista e binjakëzimeve në Serbi

Më poshtë kemi listën e qyteteve në Finlandë që kanë gjëra të njëjta me komunitetet e vendeve tjera. Lista përfshin gjitashtu fshatrat, qytetet, distriktet, qarqet etj.

## Beograd
* Pekini, Kina
* Buenos Aires, Argjentina
* Chicago, SHBA (2005)
*  Vjena, Austria
* Shanghai, Kina (2008)
*  Korfuzi, Greqia
* Bydgoszcz, Polonia
* Timișoara, Rumania

## Prijepolje
* Köniz, Zvicra
* Eyüp, Turqia
* Arandjelovac, Serbia

## Ruma
* Arzamas, Rusia

## Smederevo
* Pale, Republika Srpska, Bosnja dhe Hercegovina
* Volos, Greqia
* Herceg Novi, Mali i Zi

## Smederevska Palanka
* Bërçka, Bosnja dhe Hercegovina
* Škofja Loka, Sllovenia

## Subotica
*Szeged, Hungaria
* Dunajská Streda, Sllovakia

*Olomouc, Republika Çeke
* Odorheiu Secuiesc, Rumania

## Velika Plana
* Budva, Mali i Zi
* Radovishti, Maqedonia
* Conselice, Italia

Në kohën e Jugosllavisë u binjakëzua me:
* Çazma, Kroacia
* Brezhice, Sllovenia
por tani statusi është e panjohur.

## Zemun
* Banja Luka, Republika Srpska, Bosnja dhe Hercegovina
* Bitola, Maqedonia
* Esch-sur-Alzette, Luksemburgu
* Herceg Novi, Mali i Zi
* Kranj, Sllovenia

* Korfuzi, Greqia
* Mödling, Austria
* Offenbach am Main, Gjermania
* Ohri, Maqedonia

* Osijek, Kroacia
* Puteaux, Franca
*Tilburg, Holanda
* Velletri, Italia
*Veroia, Greqia

## Zrenjanin
* Arad, Romania

* Békéscsaba, Hungaria

* Timişoara, Rumania

## Referime
Lugina e Pollogut

**Fusha e Pollogut** gjendet në pjesën veriperëndimore të Maqedonisë së Veriut, pranë kufirit me Kosovën me një sipërfaqe prej rreth 400 km².dhe shtrihet në drejtimin veri-jug në drejtimin meridian. Ai ndahet në Pollog të Sipërme dhe të Ulët. Tetova dhe Gostivari janë qytetet më të populluara në këtë luginë dhe shqiptarët formojnë shumicën etnike në rajon.
parapamje|Lugina e Pollogut
Rajoni i Pollogut emertohet sipas luginës

## Karakteristikat gjeografike dhe lehtësuese të Pologut
Deshat (mal)

parapamje|djathtas|Mali Deshat
Dešat ose **Deshat** (Maqedonisht: Дешат) është një mal në kufirin midis Shqipërisë dhe Republikës së Maqedonisë. Mali karakterizohet me majat e saj të pjerrëta: Mal dhe Golem Kërçinë dhe Velivar. Pika më e lartë në mal, **Velivar**, ndodhet në 2,375 m (7,792&nbsp;ft) mbi nivelin e detit. Majat e tjera të rëndësishme janë: Deli Senica dhe Suva Bara. Deshati gjithashtu ka gryka të thella lumore, pyje madhështore, dhe liqene malore glaciale të vogla. Qyteti më i afërt nga ana shqiptare është Peshkopia dhe nga ana maqedonase është Dibra.

## Referimet
Trumbeta

**Trumpeta** ose **Trumbeta** është një instrument muzikor që i përket famalijes së instrumenteve frymore të bëra prej tunxhi. Tingujt e saj të ngrohtë e dallojnë atë nga veglat e tjera frymore

## Referime
Valbona Shujaku

**Valbona Shujaku**, zëvendësministre e Kulturës në Shqipëri, ka qenë drejtuese e departamentit të Kulturës në kryeqytetin e Kosovës, Prishtinë.
Piroteknika

**Piroteknika** degë e teknikës që merret me përgatitjen e lëndëve të ndryshme shpërthyese (fishekzjarre etj.).
Anna Stecksén

'''*Anna* Magdalena Stecksén'* (27 Maj, 1870&ndash;15 tetor, 1904) ishte një shkencëtare, mjeke dhe patologe suedeze. 

Anna Stecksén ishte vajza e gjeneralit major Johan Olof Billdau Stecksén. Ajo diplomoj si Bachelor e Arteve në Universitetin Uppsala në vitin 1890, dhe u bë një studente e Institutit Karolinska në të njëjtin vit. Ajo specializoj në patologji dhe ka studiuar në Tübingen dhe Paris 1898-99. Ajo u bë doktore e mjekësisë në vitin 1900 me studimin e saj nëse kishte ndonjë të vërtetë teoritë e atëhershme të njohura nëse kanceri ishte shkaktuar nga Saccharomyces cerevisiae. Hulumtimi i saj nuk ishte bindës, por mjaft interesante për të që të rris fondet për të vazhduar kërkimin. Ajo vdiq si shkak i infeksionit të shkaktuar nga puna e saj në laboratorin e saj.

## Referimet 
* *Svenska män och kvinnor*
* *Svenskt biografiskt lexikon, band 33''
Donald Glover

**Donald McKinley Glover** (i lindur më 25 shtator, 1983) është një aktor, shkrimtar, producent, regjizor, reper, këngëtar dhe kompozitor Amerikan. Ai performon me emrin e tij të skenës **Childish Gambino**, dhe si një DJ, ai performon nën emrin **mcDJ**.

## Jeta e hershme 
Glover ka lindur në Edwards Bazën e forcave Ajrore, Kaliforni, dhe i rritur në Stone Mountain, Georgia. Nëna e tij, Beverly (née Smith), është një edukatore e dalë në pension, dhe i ati i tij, Donald Sr., është një postier i dalë në pension. Prindërit e tij ishin gjithashtu edhe kujdestarë femijësh jetim për 14 vjet. Glover ishte ngritur si një nga Dëshmitarët e Jehovait. Ai mori pjesë në DeKalb Shkollën e Arteve dhe u votua "Me më shumë gjasa për të shkruar për *The Simpsons*" në librin vjetor të gjimnazit të tij.

Glover u diplomua në Universitetin e Nju Jorkut's Tisch School of the Arts me një diplomë në Skenarist Dramaturgjie në vitin 2006.

## Referime
Pedagogjia kritike

**Pedagogjia kritike** është një filozofi e edukimit dhe arsimit si dhe një lëvizje sociale që ka zhvilluar dhe zbatuar koncepte nga teoria kritike dhe traditat që lidhen me fushën e arsimit dhe studimin e kulturës.  Ithtarët e pedagogjisë kritike e shohin mësimdhënien si një akt politik, refuzojnë neutralitetin e dijes dhe insistojnë që çështjet e drejtësisë shoqërore dhe vetë demokracisë nuk dallohen nga proceset e mësimdhënies dhe të të mësuarit  Qëllimi i pedagogjisë kritike është emancipimi nga shtypja përmes një zgjimi të vetëdijes kritike, bazuar në terminologjinë portugeze "*conscientização*". Kur arrihet, ndërgjegjja kritike inkurajohen individët të ndikojnë në ndryshimet në botën e tyre përmes kritikës sociale dhe veprimeve politike.

## Historiku 
Koncepti i pedagogjisë kritike zë fill nga vepra më e njohur e Paulo Freire, nga viti 1968, me titull, "*Pedagogjia e të shtypurve*" (Pedagogy of the Oppressed). Freire, një profesor i historisë dhe filozofisë së arsimit në Universitetin Recife në Brazil, në këtë vepër ashtu si edhe në veprat tjera të tij, kërkoi zhvillimin e një filozofie të arsimit të të rriturve e ku shfaqi solidaritet me të varfërit në luftën e tyre të përbashkët për të mbijetuar duke i angazhuar ata në një dialog të ndërgjegjësimit dhe analizës. Megjithëse familja e tij kishte pësuar humbjen dhe urinë gjatë Depresionit të Madh, të varfërit e shihnin atë dhe familjen e tij si pjestarë të klasës së mesme "si njerëz nga një botë tjetër që ndodhnin të binin aksidentalisht në botën e tyre". Zbulimi i tij intim i klasës dhe kufijve të tyre "çoi, pa ndryshim, në refuzimin radikal të Freires të shoqërisë me bazë klase". 

## Shih edhe 
* Racizmi
* Pedagogjia
* Andragogjia
* Mendimi kritik
* Paulo Freire

## Referime
Shkolla profesionale

parapamje|Mësimi në një shkollë profesionale
**Shkolla profesionale**, ndonjëherë quhet edhe **shkollë tregtare ose zanati** , apo **kolegj profesional**, është një lloj institucioni arsimor, e ku, në varësi të vendit, mund ti referohet arsimit të mesëm ose post-sekondar, projektuar për të siguruar arsimin profesional, ose aftësitë teknike të nevojshme për të kryer detyra të veçanta dhe specifike të punës. Në rastin e arsimit të mesëm, këto shkolla ndryshojnë nga shkollat e mesme të larta të cilat zakonisht përgatisinë studentët të cilët synojnë të ndjekin arsimin e lartë, në vend se të hyjnë direkt në fuqinë punëtore. Në lidhje me arsimin e mesëm, shkollat profesionale, tradicionalisht dallohen nga kolegjet katër-vjeçare për nga fokusi i tyre në trajnimin specifik punues (praktikë) për studentët, të cilët zakonisht janë të lidhur për një veprimtari tregtare, në vend se të afrojnë trajnim akademik për studentët duke ndjekur një disiplinë profesionale. Përderisa shumë shkolla në masë të madhe kanë aderuar në këtë konventë, fokusi thjesht profesional i shkollave të tjera tregtare filloi të zhvendoset në vitet 1990 "drejt një përgatitjeje më të gjerë që zhvillon aftësitë akademike", si dhe ato teknike të nxënësve të tyre në një drejtim më të gjerë. 

## Shih edhe 
* Shkolla
* Arsimi profesional

## Referime 
## Lidhje të jashtme 
*Career College Association website 
*Barry Yeoman, Scam Schools, *Good Housekeeping*
*Association of Career and Technical Education (ACTE)
*Paying for Vocational School
*Questions to Ask a Vocational School
Agim Hajdari

**Agim Hajdari** (Serbisht: Agim Ajdareviç, lindi më 7 maj 1969) është ish-futbollistë jugosllavë.

## Karriera
Ai filloi të luajë në ligën serbe me skuadrat FK Ozren Sokobanja dhe FK Radnički Pirot. Pastaj luajti me FK Radnički Niš në Ligën e Parë Jugosllave 1988-89, pastaj me KF Liria në Ligën e Dytë Jugosllave 1989-90, dhe në fund me FK Spartak Subotica në Ligën e Dytë Jugosllave 1991-92.

Në vitin 1992, Agimi shkoi për pushim në Suedi, kur filloi Lufta në Jugosllavi, familja Ajdareviq vendosën të qëndrojnë. Shumë klube suedeze ishin të interesuar që ai të luaj për ta, por ai ka pasur kontratë me Spartak Subotica, çdo klub do të kishin nevojë për ta paguar tarifën e transferit. Agimi luajti për klubin suedezë Falkenbergs FF dhe luajti 175 ndeshje dhe shënoi 105 gola për FFF. 

## Referimet
Alfred Ajdareviq

**Alfred Agim Ajdareviq** (lindi më 20 qershor 1998) është futbollistë shqiptarë cili luan për klubin suedezë Örebro SK dhe për Shqipërinë U-21.

## Jeta e hershme
Alfredi lindi në Suedi, në një familje kosovaro-shqiptarë me prejardhje prej Medvegjës, ku u zhvendosën si familje prej Prishtinës në Suedi më 1992. Babai i tij Agim Ajdareviq ka luajtur për Ligën e Parë Jugosllave në vitet 1980 dhe 1990. Kur Agimi u zhvendos në Suedi, ai nënshkroi kontratë me Falkenbers FF. Vëllai i tij i madh Astriti ishte gjithashtu lojtarë i Falkenbergs FF si babai i tyre dhe filloi karrierën rinore në Rinia IF. Vëllai i tij Arbeni është gjithashtu futbollistë.

## Referime
Fusha e Latinës

**Fusha e Latinës** (*Valle Latina*) është një zonë gjeografike historike e Lacios, e cila përkon me provincën e Frosinones (pjesa e mesme dhe e ulët te Latinës) dhe në anën jugore me qytetin e Romës (zona e lartë).  Në veçanti Fusha në pjesën më të madhe përkon më së shumti me pjesën jugore të asaj që quhej Latinium në Epokën Romane, duke filluar nga zona jugore e Romës dheri në qytetin e Cassinos, përgjatë rrugës së vjetër të ashtuquajtur “Rruga Latina”.

## Burime të dhënash
Edesa

**Edessa** (greqisht Ἔδεσσα, turqisht: Şanlıurfa, arabisht الرها, kurde: Riha) ishte një qytet në Mesopotaminë Epërme, e themeluar në një lokacion të mëparshëm nga Seleucus I Nicator ca. 302 pes. Ishte gjithashtu i njohur si Antiochia në Callirhoe nga shekulli i 2 para Krishtit. Ajo ishte kryeqyteti i mbretërisë gjysmë të pavarur të Osroene nga c. 132 pes dhe ra nën sundimin e drejtpërdrejtë romak në ca. 242. U bë një qendër e rëndësishme e hershme e krishterimit sirian. Ajo ra në pushtimin mysliman në 639, u ri-marrë nga Bizanti në 1031, dhe u bë qendra e shtetit Crusader e Qarkut të Edessa gjatë 1098-1144. Ai ra në dinastinë turke Zengid në 1144 dhe përfundimisht u zhyt nga Perandoria Osmane në 1517.

Emri modern i qytetit është Şanlıurfa (Syriac: ثܘܪܗܝ Urhāy, Armenisht: Yederia ose Armenisht: Ուռհա Uṙha), në rajonin e Anadollit Juglindor të Turqisë.
Appius Claudius Pulcher (konsull 185 BC)

**Appius Claudius Pulcher** (latinisht: APP • CLAVDIVS • APP • F • P • N • PVLCHER) ishte një politikan romak i shekullit të 2 pes.
Besa Shahini

parapamje|Nënshkrimi
**Besa Shahini** ka lindur në Prishtinë, në vitin 1982, është politikane shqiptare.

## Biografia 
Besa Shahini arsimin fillor e mori në Prishtinë. Pasi emigroi në vitin 1999 në Kanada, vazhdoi studimet International Baccalaureate në UWC Pearson College dhe BA në Shkencat Politike në Universitetin e York-ut në Toronto, Kanada. .

Besa Shahini ka qenë Ministre e Arsimit, Sporteve dhe Rinisë në Shqipëri  që prej 28 Dhjetorit 2018, ku zëvendësoi Lindita Nikollën, deri në shtator 2020 kur u pasua nga Znj. Evis Kushi. Ajo ka qenë prej kohësh një analiste e pavarur e politikave  për arsimin dhe për çështjet e edukimit në Kosovë si dhe zëvendësministre e arsimit në Shqipëri.

Besa Shahini është analiste dhe hulumtuese e çështjeve të integrimit evropian dhe politikave arsimore. Ka punuar në projekte të shoqërisë civile në Kosovës dhe për organizatë të ndryshme ndërkombëtare që kanë për fokus përmirësimin e cilësisë në arsim dhe integrimet evropiane. Deri në verë 2015, ka punuar si analiste me oganizatën me bazë në Berlin, Iniciativa Europiane për Stabilitet (ESI). Ajo herë pasë herë shkruan për gazetat ditore në Kosovë. Znj. Shahini mban titullin Master në Politika Publike nga Shkolla e Qeverisjes Hertie, në Berlin, me bursë të plotë nga Fondacioni Hertie.

Znj. Shahini flet rrjedhshëm anglisht, serbisht dhe njeh gjuhën frënge dhe atë gjermane.

## Referime
Gjevrek

**Simit** ose **Gjevrek** janë emra të zakonshëm që u janë dhënë bukëve të rrumbullakosura me susam. E konsumuar zakonisht në Turqi dhe në Ballkan, Edhe pse ndryshon sipas kulturave, preferohet që Gjevreku të jetë i freskët. Qyteti i Izmirit është i njohur për simitët e freskët.
parapamje
Suxhuku

parapamje|Suxhuk
**Suxhuku** është sallam i thatë dhe i me erëza që përdoret nga Ballkani në Lindjen e Mesme e në Azinë Qendrore.

## Emri 
Emërtimi nga turqishtja *sucuk -* që është me prejardhje perse përfund - është përvetësuar nga gjuhë të ndryshme në mënyrë të pandryshuar në rajonet e sipërpërmendur, përfshirë në gjuhën shqipe.

Përmendet për herë të parë në shekullin e nëntëmbdhjetë nga Francis Steingass, aj e përshkruan atë si" zorrët e një qengji, i mbushur me mish te grire, oriz, etj

## Përbërja 
Përbëhet nga mish i grirë, zakonisht viçi, erëza të ndryshme, por është bërë edhe me mishëra të tjerë, dhe duke përfshirë qimnon, valanidh, hudhër, kripë dhe piper, i mbushur në zorrë, e cila është e lejuar të thahet për disa javë. Mund të jetë pak a shumë djegës, mjaft i kripur dhe me përmbajtje të lartë të yndyrës. Është një ushqim me një afat të gjatë ruajtjeje.

## Referime
Rasih bej Dino

**Rasih bej Dino** (Prevezë, 1865 - Adanë, 1927 ose 1928) ka qenë zyrtar shqiptar i Perandorisë Osmane, politikan, diplomat dhe një figurë e lëvizjes kombëtare shqiptare, në fillim të shekullit të 20-të.

## Jeta 
U lind më 1865 në Prevezë, nga familja e shquar Dino, i biri i Abedin pashë Dinos, themeluesi e Lidhjes së Prizrenit dhe Gjylsyme hankos.

Familja Dino përfshin një karikaturist dhe anëtar të parlamentit të Greqisë, Lejla Dino Ileri, Abedin Dinon, dhe Ahmet Dinon. Në vitin 1908 ai financoi, së bashku me Musa Demin në Filat shkollën e e parë në gjuhën shqipe në shkollën e qytetit. Në 1913 ai ishte udhëheqës i delegacionit të Shqipërisë që ka nënshkruar Traktatin e Londrës, i shoqëruar nga Mehmet bej Konica dhe Filip Noga. Kur arritën më 2 janar 1913, të nesërmen i paraqiti kryetarit të konferencës, ministrit të Punëve të Jashtme të Perandorisë Britanike, Eduard Greit vijën e kufirit shtetërore të viseve etnike shqiptare, një pasqyrë të hollësishme të mbi përbërjen e popullatës që banonte krahinat që duheshin përmbledhur brenda shtetit shqiptar.

Ndërroi jetë në fund të 1927 ose në fillim të vitit 1928 në Adana të Turqisë.

## Referime
Lexmark

**Lexmark International, Inc.** është  një korporatë kineze që prodhon printera lazer. Qendra është në Lexington, Kentucky, SHBA.

## Referime
Mara Brankoviq

**Mara Brankoviq** (Serbisht: Мара Бранковић) ose **Mara Despina Hatun** (rreth vitit 1416 – 14 shtator 1487), e njohur edhe si **Sulltanesha Marije**, *Mara Hatun*, *Despina Hatun*, ose *Amerissa*, ishte e bija e mbretit serb Gjergj Brankoviqit dhe Irene Kantakuzene. Mara më vonë hyri në harem të Sulltan Muratit II të Perandorisë Osmane.

Ajo u martua me sulltanin në vitin 1435. Ajo kurrë nuk u konvertua në Islam. Ajo u kthye në Serbi pasi burri i saj vdiq në vitin 1451. Kur prindërit e saj vdiqën dhe thjeshëri i saj Mehmeti II u bë sulltan, ajo u kthye në Perandorinë Osmane në vitin 1456 dhe shpesh i jepte këshilla. Gjatë Luftës Osmane-Veneciane (1463-1479), ajo veproi si ndërmjetëse midis Mehmedit dhe Republikës së Venedikut. Në vitin 1471, Brankoviq shoqëroi personalisht një ambasador venedikas në Portë për negociata me Sulltanin.

## Në kulturën popullore 
Personazhi i Mara Hatun është trilluar dhe portretizuar nga Tuba Büyüküstün në dokumentarin origjinal historik *Rise of Empires: Ottoman* (2020). Ajo tregohet si dikush i sjellë nga Serbia, i cili u martua me Muratin II për arsye politike, dhe që mbështeti Mehmet Pushtuesin dhe ndikoi tek ai.

Bregdeti mes Selanikut dhe gadishullit Kasandra është quajtur *"Kalamarija"* sipas emrit të saj – *"Maria e Mirë"*.

## Referime
Dorothy Reed Mendenhall

**Dorothy Mabel Reed Mendenhall** (22 shtator 1874&ndash;31 korrik 1964) ishte një mjeke e spikatur pediatre e specializuar në patologjinë celulare. Në vitin 1901 ajo zbuloi se sëmundja Hodgkin nuk ishte një formë e tuberkulozit, duke e vërejtur praninë e qelizave (Reed-Sternberg) karakteristike e sëmundjes. Dorothy ishte ndër të parat femra të diplomuar nga Shkolla e Mjekësisë Johns Hopkins, pas së cilës ajo qëndroi për një vit praktikë në patologji. Ajo ishte një nga mjekët e parë të stërvitur profesionalisht në fund të shekullit të 19-të dhe në fillim të shekullit të 20-të.

## Biografi 
### Jeta e hershme 
Dorothy Mabel Reed lindi më 22 shtator 1874 në Columbus të Ohajos si fëmija i tretë nga prindërit Grace Kimball dhe William Pratt Reed. Me prindërit me rëndësi dhe privilegj, Dorothy jetonte në një pasuri të madhe me prindërit, vëllain, motrën, hallat, xhaxhallarët dhe disa kushërinj. Në vitin 1880, William Reed vdiq nga diabeti dhe tuberkulozi, duke lënë familjen me një shumë të madhe parash. Ndërsa jetonin në pasuri, Dorothy u arsimua nga gjyshja e saj e ndjekur nga një kujdestare.

### Arsimi 
Edukimi formal filloi në Kolegjin Smith në 1895  ku Dorothy zbuloi pasionin e saj të mjekësisë në një klasë të biologjisë në vitin e dytë.Pasi zbuloi se Shkolla e Mjekësisë e Johns Hopkins kishte filluar të pranonte gratë, Dorothy mori kurse shkencore në MIT, pastaj aplikohej në Shkollën e Mjekësisë Johns Hopkins.

### Vdekja 
Mendenhall vdiq nga sëmundja e zemrës më 31 korrik 1964, në moshën 89 vjeçare.
## Referime 
## Lidhje të jashtme 
* "Dorothy Reed Mendenhall Papers - Sophia Smith Collection Finding Aid"
Ali Dino

parapamje|Autoportret
**Ali Eqrem bej Dino** (; Hios, 1890 - Athinë, 1 nëntor 1938) ka qenë karikaturist dhe deputet shqiptar në parlamentin grek.

## Biografia 
U lind në Hios, i biri i Rasih beut dhe Safete Gazi Turhanit, gjyshi i tij Abedin pashë Dino ka qenë vali i ishujve të Mesdheut dhe ministër i Jashtëm i Perandorisë Osmane përgjatë mbretërimit të Abdyl Hamidit II. Ali Dino studjoi shkenca politike në Sorbonë, më pas u angazhua si karikaturist për disa gazeta greke. Qe ndër themeluesit dhe më pas kryetar i Shoqatës së Karikaturistëve, më pas arkëtar i Shoqatës së Arteve të Bukura dhe drejtor i përgjithshëm i Shtëpisë së Artit dhe Letërsisë.

Kur ishte 25 vjeç iu fut politikës, u zgjodh 6 dhjetor 1915 deputet i prefekturës së Prevezës dhe në parlament u pozicionua me opozitën Dimitrios Gunaris, Georgios Theotokis dhe Dimitrios Rallis. Mandati i përfundoi më 30 qershor 1917. 

U martua me Alba Montinin, me prejardhje italiane e lindur në Zarë dhe e rritur në Trieste. Së bashku patën një vajzë, Safeten, që u martua me Dimitrios Mavrommatis. Dino ndërroi papritur jetë më 1 nëntor 1938, në moshën 48 vjeçare, nga një hematomë cerebrale. Ali beu është themelues i Partisë Çame, që përfaqësonin lokale Cham shqiptare, komunitetit, si dhe e *greke shqiptare Miqësi të Shoqërisë*.

Ali Dino - Caricature, 1917.jpg|Karikaturë (1917), Galeria e Arteve e Bashkisë Janinë
Manos 1919 small.jpg|Manos (1919)
Gatopoulos by Dino 1927.jpg|Dimitrios Gatopoulos (1927)

## Referime
Kultura e Shteteve - Arabia Saudite

Mbjenti kulturor i Arabisë Saudite është arab dhe islam, dhe vetë shoqëria në përgjithësi është thellësisht fetare, konservatore, tradicionale dhe familjare. Shumë qëndrime dhe tradita janë shekullore, që rrjedhin nga qytetërimi arab. Megjithatë, kultura e saj është ndikuar edhe nga ndryshimet e shpejta, pasi vendi u transformua nga një shoqëri nomade e varfër në një prodhues të pasur mallrash në vetëm disa vite në vitet 1970. Sunduesi ose mbreti më i fundit i Arabisë është mbreti Salman Al Saud ]

Lëvizja islamike vehabiste, e cila u krijua në shekullin e 18 dhe ndonjëherë përshkruhet si puritane austeritare, tani mbizotëron në vend. Duke ndjekur parimin e "urdhërimit të mirë dhe ndalimit të gabuar", ekzistojnë shumë kufizime për sjelljen dhe veshja, të cilat zbatohen rreptësisht si në aspektin ligjor ashtu edhe në atë shoqëror, shpesh më shumë sesa në vendet e tjera muslimane. Pijet alkoolike janë të ndaluara, për shembull, dhe nuk ka teatër ose ekspozitë publike të filmave.

Jeta e përditshme dominohet nga respektimi islam. Pesë herë çdo ditë, myslimanët thirren për t'u lutur nga minaret e xhamive të shpërndara në të gjithë vendin. Sepse e Premtja është dita më e shenjtë për muslimanët, fundjava është e premte-e shtunë. Në përputhje me doktrinën vehabiste, vetëm dy festa fetare, Eid al Fitr dhe Eid al-Adha, u njohën publikisht, deri në vitin 2006, kur një festë jo-fetare, pushimi kombëtar i 23 shtatorit (i cili përkujton unifikimin e mbretërisë) u rifutituan.

## Burimet
Kultura në Emiratet e Bashkuara Arabe

Emiratet e Bashkuara Arabe ka një shoqëri të ndryshme. Popullsia historike e vendit si një komunitet i vogël fisnor është ndryshuar me ardhjen e shtetasve të tjerë - së pari nga iranianët më 1810, dhe më vonë nga indianët dhe pakistanezët në vitet 1960.

Ndikimi i kulturës islame, persiane dhe arabe në arkitekturën, muzikën, veshjen, kuzhinën dhe mënyrën e jetesës janë gjithashtu shumë të shquar. Pesë herë çdo ditë, muslimanët thirren për t'u lutur nga minaret e xhamive, të shpërndara në të gjithë vendin.Fundjava fillon të premten sepse e premtja është dita më e shenjtë për muslimanët. Shumica e vendeve në vitin 1998 dhe "Kapitali i kulturës islame për 2014" nga OIC.
Le Creusot

**Le Creusot** është komunë në departamentin Saône-et-Loire në rajonin e Burgonjës në lindje të Francës.

Që nga vitet 1990, qyteza ka zhvilluar kredencialet e saj të turizmit. Le Creusot është qendra e dytë e arsimit e Burgonjës me ITU e saj dhe qendrën universitare Condorcet.

## Transporti
Rreth 5 kilometra në jug-lindje të qytetit ndodhet Stacioni i Le Creusot TGV.

## Binjakëzimet
Le Creusot është e binjakëzuar me:
* Bor, Serbia
* Blieskastel, Gjermania (1959).
* Rumia, Polonia
Mehmet Aqif Pasha

parapamje|Mehmet Aqif Pasha
**Mehmet Aqif Pasha** (1822-1893), i njohur edhe si **Arnavut Mehmet Akif Pasha** dhe **Kalkandereli Mehmed Akif Pasha**, ishte një burrë shteti shqiptar nga Tetova dhe guvernator i Perandorisë Osmane.

Nga viti 1860 deri në vitin 1893, ai ishte guvernatori i nëntë krahinave:
* Vilajeti i Selanikut
* Vilajeti i Danubit
* Vilajeti i Bosnjës
* Vilajeti i Prizrenit
* Vilajeti i Janinës
* Vilajeti i Edrenesë
* Vilajeti i Bagdadit
* Vilajeti i Konjas
* Vilajeti i Arkipelagut

Mes marsit 1874 dhe qershorit 1875, Mehmet Aqif u emërua Ministër i Drejtësisë. Përveç kësaj, ai ishte kryetar i Këshillit të Shtetit *(Şura-yı Devle)*.

## Referimet
Mujdin Aliu

**Mujdin Aliu** (15 Janar 1974 – 14 Prill 1999) ishte një ushtar dhe luftëtar i shquar i cili fitoi përparësi në Luftën e Kosovës. Ai shërbeu në Ushtrinë Çlirimtare të Kosovës (UÇK), ku kontributin më të madh e dha në Betejën e Koshares. Lindi më 15 janar 1974 në fshatin Poroj të Komunës së Tetovës dhe ra dëshmorë më 14 prill 1999 në Koshare të rajonit të Gjakovës gjatë luftimeve të ashpra me forcat serbe në mbrojtje të kufirit Kosovë–Shqipëri. 

Mujdin Aliu lindi më 15 janar të vitit 1974, në fshatin Poroj të Tetovës. Shkollën fillore e kreu në vendlindje, ndërsa të mesmen në Tetovë, në drejtimin teknik të elektros. Për shkak të nevojave ekonomike të familjes, Mujdini nuk vijoi shkollimin e mëtejmë.

Në kohën e shpërthimit të luftës në Kosovë, Mujdin Aliu ishte ndër të parët që nuk u mjaftua vetëm me përkrahje verbale e morale, por bashkë edhe me disa shokë nga trevat e Iliridës iu bashkua radhëve të çlirimtarëve të Kosovës në Zonën Operative të Dukagjinit. Më 20 tetor të vitit 1998, Mujdini u sistemua në Njësitin Special “Skënderbeu”. Ai ishte luftëtar i shquar, i edukuar kombëtarisht, i afërt me shokët dhe kurdoherë në krye të detyrës ushtarake.

Në pranverë të vitit 1999, Mujdini u sistemua në formacionet e Brigadës 138 “Agim Ramadani” të Zonës Operative të Dukagjinit. Duke qenë luftëtar tashmë me përvojë të fituar në frontet e luftës çlirimtare, ai ishte në radhët e para të çlirimtarëve. Qysh në fillim të prillit të atij viti ai ndodhej në vijën e parë të luftimeve në vendin e quajtur “Rrasa e Koshares” ku ndodhej fortifikata e pamposhtur e UÇK-së.

Mujdini dhe luftëtarët e UÇK-së e kapën kulmin e Koshares dhe menjëherë filluan të përforcoheshin. UÇK-ja e mori Majën e Gllavës me përkrahje masive të artilerisë dhe vazhdoi të bombardonte Ushtrinë Jugosllave, gjë që rezultoi që ushtarët serbë të braktisnin pozicionet e tyre. Më 14 prill 1999, forcat serbe filluan një sulm të papritur në Majën e Gllavës. Mujdin Aliu ra dëshmorë atë ditë në mbrojtje të kufirit. Trupi i dëshmorit Mujdin Aliu u varros në vendlindjen e tij, në fshatin Poroj, ku bashkëluftëtarët ia kanë ngritur bustin e krenarisë kombëtare.

## Trashëgimi
Mujdin Aliu konsiderohet me një vlerësim të lartë nga Ushtria Çlirimtare e Kosovës dhe Ushtria Çlirimtare Kombëtare (UÇK). Duke konsideruar një hero i cili vdiq për lirinë e shqiptarëve të Kosovës. Në luftën e vitit 2001 në Maqedoni Brigada e 112-të e UÇK-së, e cila luftonte në qytetin e Tetovës, u emërua Brigada e Mujdin Aliut.
## Shiko edhe
*Lufta e Kosovës

*Beteja e Koshares

*Lufta e vitit 2001 në Maqedoni

*Pavarësia e Kosovës

## Burime
Hafëz Jusuf Azemi

**Hafëz Jusuf Azemi** (i lindur në Dobrosht) ishte luftëtar i Ballit Kombëtar nga njësia Dobroshtit. Duke u mbijetuar sulmeve të partizanëve jugosllavë në Luftën e Dytë Botërore, Azemi u detyrua të mërgonte në Shtetet e Bashkuara të Amerikës. Ndërsa në mërgim, **Azemi** vazhdoi luftën për të drejtat dhe lirinë e shqiptarëve në Jugosllavi. Së bashku me Abas Ermenjin, Azemi ndihmoi në formimin e Bashkimit të Kosovarëve si dhe shumë organizata të tjera shqiptare në Shtetet e Bashkuara.

## Referime
Hajrulla Fishek

parapamje|Hajrulla Fishek
Gjeneral **Hajrulla Fishek** (turqisht: *Hayrullah Fişek* 1885-1975) ishte një oficer karriere në ushtrinë turke (Kapiten, Akademia e Luftës Osmane, 1904 - rtd. 1945, gjeneralmajor, nënsekretar për Ministrinë e Mbrojtjes Kombëtare.

## Jeta 
Hajrullah Fishek, i lindur në Kalkandelen (tani Tetovë), ishte një oficer i lartë në ushtrinë turke. Hajrullahut iu dha emri Fişek, që do të thotë fishek i armës në shqip. Hajrulla Fishek ishte pasardhës i drejtpërdrejtë i Süleyman Aga "Fişekçi" (i lindur rreth vitit 1775 në Kalkandelen-Tetovë), themeluesi i familjes Fişek.

Prindërit e tij ishin Hafiz Süleyman Efendi (1849 Kalkandelen - 1894 Balıkesir), Zyrtar i Regjistrimit të Tokës dhe Fatma Hanko (1847 Kalkandelen -1930 Stamboll), vajza e Sheh Mustafa Ruhi Efendi. Ky i fundit është me prejardhje Shqiptare.

## Karierra ushtarake 
Ai hyri në Akademinë Ushtarake në vitin 1901. Ai përfundoi Akademinë Ushtarake klasën e shtatë të vitit 1904 (1320-Hixhri) dhe u bashkua me Ushtrinë Osmane si Toger i Dytë i Këmbësorisë *(Mülazım-ı Sani)*. Në vitin 1906, ai hyri në Kolegjin e Shtabit dhe u diplomua si Kapiten i Ndarë (Mümtaz Yüzbaşı).

Gjatë Luftës së Pavarësisë Turke, ai mori pjesë në Betejën e Sakarjës si shef i stafit të Korpusit të Përkohshëm (Mürettep Kolordu) dhe shërbeu si shef i stafit të XIV Corps, Grupi Kocaeli, III Corps me gradën e nënkolonel i stafit. Ai gjithashtu mori pjesë në betejën në Balıkesir, Soma dhe Bandırma. Ai u tërhoq në pension në vitin 1946.

## Familja 
Ai kishte një motër me emrin Hatixhe (1873-1902) dhe 3 vëllezër: Abdulhamit Bey (1866-1917), një oficer i Financave, Nuri Bey (1878-1945) dhe Zekeriya Bey (1880-1932), të dy oficerë te ushtrisë turke .

Hayrullah u martua me gruan e tij Mukaddes Fişek (1891-1958) dhe kishte dy djem: Prof. Dr. Nusret Fişek MD (1914-1990), nënsekretar, Ministria e Shëndetësisë dhe Prof. Dr. Hicri Fişek (1918-2002), Profesor i International Ligji.

## Galeria 

Battle of Sakarya 1921.jpg|
Hayrullah Fisek 1938.jpg|
Hayrullah Fisek 1935.jpg|
HFisek.jpg|
Commanders of the Independence War (Turkey).JPG|
Ataturk Hayrullah Fisek.jpg|
Nusret Hayrullah Hicri Fisek.jpg|

## Burimet
Sheh Mustafa Tetova

parapamje|djathtas|Sheikh Mustafa Ruhi Efendi
**Sheh Mustafa Tetova** i njohur edhe si **Mustafa Ruhi Efendi** (1800 - 1893, Stamboll, Perandoria Osmane) ka qenë sheh i tarikatit Nakshibendi dhe udhëheqës politik në Ballkan gjatë periudhës osmane.

Lindi në ishullin Gökçeada të Egjeut (Imbros), ishte shqiptar, u zhvendos si i ri në qytetin e Kalkandelenit, sot Tetovë, në atë kohë Vilajeti i Kosovës. Ai ishte një nga pjesëmarrësit e Lidhjes së Prizrenit e cila krijoi bazat e nacionalizmit shqiptar dhe u zgjodh "Presidenti i Komitetit Qendror të Lidhjes". U varros në oborrin e mauzoleumit Yahya Efendi në parkun e Pallatit Yıldız në Stamboll.

## Referimet
Sabri Kalkandelen

**Sabri Kalkandelen** apo Sabri Tetova (1862, Kalkandelen, Perandoria Osmane - 8 Prill 1943, Stamboll, Turqi) ishte poet dhe shef i Bibliotekës Imperiale të Stambollit.

Sabri Kalkandelen ishte biri i Mustafa Ruhi Efendi dhe Saide Hanko dhe kishte tre motra: Zehra, Hürrem dhe Fatma Hanko, nëna e gjeneralit Hayrullah Fisek. Kalkandelen u martua me Saime dhe kishte dy fëmijë.

## Burimet
Republika Sërbska

parapamje|Flamuri i Republika Srpska
parapamje|Harta e Republika Serbe
**Republika Serbe** (serbisht: Република Српска ose *Republika Srpska*, boshnjakisht/kroatisht: *Republika Srpska*) është një nga dy entitetet që përbëjnë Bosnjën dhe Hercegovinën së bashku me Federatën e Bosnjës dhe Hercegovinës.

Qyteti më i madh është Banja Luka, i cili është selia e shumicës së institucioneve të Republikës Srpska, si dhe qendra e saj politike, administrative, ekonomike dhe universitare. Qytete të tjera të rëndësishme janë Sarajeva Lindore, Bijelina, Prijedori, Doboji, Trebinja dhe Zvorniku. Sipas regjistrimit të fundit të vitit 2013, një total prej 1,170,342 njerëz banonin në Republikën Serbe. Sipërfaqja e përgjithshme e këtij entiteti është 24,641 km².

## Shiko edhe 
* Republika Sërbska (1992–1995)

## Referime
Matilde Hidalgo

**Matilde Hidalgo de Procel** (1889-1974) u bë gruaja e parë që u diplomua nga një shkollë e mesme në Ekuador, gruaja e parë që votoi në zgjedhjet në Amerikën Latine dhe gruaja e parë që mbante zyrën e zgjedhur në vendin e saj.Ajo u lind në Loja, në një familje prej gjashtë fëmijësh të lindur nga Juan Manuel Hidalgo dhe Carmen Navarro. Pasi babai i saj vdiq, nëna e saj duhej të punonte si rrobaqepëse për t'i mbajtur ato. Matilda studioi në shkollën *Immaculate Conception of the Sisters Charity*.

Pas diplomimit nga klasa e gjashtë, Matilde i tregoi vëllait të saj të madh, Antonio, për dëshirën e saj për të vazhduar studimet. Antonio e bëri kërkesën në shkollën e lartë laike Colegio Bernardo Valdivieso. Drejtori i shkollës, Dr Angel Rubén Ojeda, pasi e mendoi për një muaj, ra dakort. Reagimi në komunitet nuk ishte shumë i mirë: nënat i ndalonin bijat e tyre që të mos e shoqëroheshin me të, prifti vendas e detyronte të dëgjonte dy hapa  jashtë hyrjes së kishës. Megjithatë, nëna e saj e mbrojti me forcë vajzën e saj. Përfundimisht Matilde u diplomua me nderime dhe vazhdoi studimet e saj në Universitetin e Cuenca, duke marrë një Doktoraturë në Mjekësi në vitin 1921, duke e bërë atë gruan e parë ekuadoriane që merrte një titull të tillë. Dy vjet më vonë, Matilde u martua me avokatin Fernando Procel, dhe ata kishin dy fëmijë të quajtur: Fernando dhe Gonzalo Procel, Fernando ishte një doktor ndërsa Gonzalo ishte një arkitekt.

Gjatë presidencës së José Luis Tamayo, Matilde njoftoi se do të votonte në zgjedhjet e ardhshme presidenciale. Çështja u vendos nën konsultime ministrore, përfundimisht duke vendosur në favor të saj dhe në vitin 1924, Matilde Hidalgo u bë gruaja e parë në Amerikën Latine për të ushtruar të drejtën e saj kushtetuese për të votuar në zgjedhjet kombëtare. Matilde hapi shumë më shumë dyer: ajo u bë këshilltarja e parë e zgjedhur e Machala dhe, nënkryetarja e parë e Këshillit të Machala. Në vitin 1941 ajo u bë kandidatja e parë femër dhe administratorja e parë publike e zgjedhur në Loja, qyteti që dikur ishte tronditur nga ambiciet e saj.

## Referime
Sauqueville

**Sauqueville** është një komunë në Francë. Colmesnil-Manneville bën pjesë në departamentin Seine-Maritime të rajonit Normandie. Komuna ka një popullsi prej 384 banorë dhe sipërfaqe 3.39&nbsp;km².

## Gjeografia
Ajo kufizohet Offranville në veri-perëndim, Colmesnil-Manneville në perëndim, Auppegard në jug-perëndim, Manéhouville në jug, Anneville-sur-Scie në jug-lindje dhe Tourville-sur-Arques në lindje.

## Popullsia
## Referimet 
## Lidhje të jashtme 
*
Felix Reda

**Julia Reda** (lindur më 30 nëntor të vitit 1986 në Bon, Gjermani) është një politikane gjermane dhe anëtare e Parlamentit Europian (MEP) nga Gjermania. Ajo është anëtare e Partisë Pirate të Gjermanisë, pjesë e Aleancës së Lirë **The Greens-Europe**. Ajo ka qenë zëvendëspresidente e grupit të të Gjelbërve/EFA që prej vitit 2014. Ajo është gjithashtu kryetare e Piratëve të rinj të Evropës.

## Karriera politike 
Reda u bë anëtare e Partisë Socialdemokrate të Gjermanisë në qendrën e majtë kur ajo ishte 16 vjeç. Ajo studioi politikë dhe shkencat e publicitetit në Universitetin e Mainzit. Ajo është në Komitetin Drejtues të Intergrupit të Axhendës Digjitale, një forum i eurodeputetëve të interesuar për çështjet dixhitale.

## Reforma e të drejtave të autorit 
majtas|parapamje|MEP Reda në një takim informal në Washington DC, në lidhje me çështjet e të drejtës së autorit në Shba
Ajo ka deklaruar që ka bërë reformën e autorit, reformën e saj për mandatin legjislativ.

Në nëntor të vitit 2014, Reda u emërua raportuese e shqyrtimit të Parlamentit për Direktivën e Autorit 2001. Drafti i raportit të saj rekomandoi harmonizimin në të gjithë BE të përjashtimeve të drejtës së autorit, një reduktim në kohëzgjatjen, përjashtime të gjera për qëllime arsimore dhe një forcim të pozitës negociuese të autorëve në lidhje me botuesit, ndër të tjera masa.

Reagimi i palëve të interesit ndryshonte: Iniciativa e koalicionit gjerman Artist Urheberrecht përgjithësisht e mirëpriti draftin, ndërsa shoqëria franceze e mbledhjes SACD tha se ishte "e papranueshme" autori dhe aktivisti i të drejtës së autorit Cory Doctorow i quajti propozimet "amazingly sensible"  ndërsa ish-deputetja e  Partisë Pirate Suedeze, Amelia Andersdotter i kritikoi ata si shumë konservatorë.

Në vitin 2015, raporti i Redës u miratua nga komiteti i çështjeve ligjore, por me një amendament që rekomandoi kufizimin e lirisë së panoramës në Evropë. Reda kundërshtoi fuqishëm këtë amendament dhe bëri fushatë kundër tij. Amendamenti u votua më vonë nga plenumi i Parlamentit Europian.

## Referime 
## Lidhje të jashtme
*Uebfaqja zyrtare
*Profili në uebfaqen e Parlamentit Evropian
Rexhep Jusufi

**Rexhep Jusufi** ishte një kapiten i Batalionit Ballist Luboten në Vardar të Maqedonisë.

## Biografia 
### Jeta e hershme 
Rexhepi ishte Shqiptar, lindi në Kalkandelen, Perandoria Osmane (sot Tetova, Republika e Maqedonisë).Jusufi studioi në Romë dhe Padovë përpara se të kthehej në Tetovë për t'u bashkuar me Batalionin e Lubotenit.

### Batalioni i Lubotenit 
Kur Batalioni Luboten u përfshi në Ballin Kombëtar, **Jusufi** u bashkua me batalionin si kapiten dhe luftoi së bashku me Gajur Dërallën. Batalioni ishte i suksesshëm kundër partizanëve jugosllavë në Tetovë , pasi Tetova kishte bazën më të madhe të Ballit Kombëtar në Maqedoni.

## Vdekja 
Në fund të vitit 1943, **Rexhep Jusufi** shkoi me Gajur Dërallën dhe divizionin Luboten në Kërçovë për të ndihmuar forcat e Ballit Kombëtar të Mefail Shehut kundër partizanëve jugosllavë. Gjatë rrugës për në Kërçovë, forcat partizane organizuan një pritë në Bukovic. Jusufi ra në pritë në Bukovic i cili rezultoi në vdekjen e tij.

## Burimet
Kazuo Ishiguro

**Kazuo Ishiguro**(; lindur më 8 Nëntor 1954) është shkrimtar britanik me origjinë japoneze. U lind në Nagasaki, Japoni dhe në moshën 5-vjeçare u shpërngul bashkë me familjen e tij në Angli. Në vitin 1978 diplomoi në Universitetin e Kentit, dega Gjuhë Angleze dhe Filozofi, kurse më 1980 kreu studimet Master në drejtimin shkrim kreativ.

Ishiguro konsiderohet si një nga shkrimtarët më të shquar të sferës anglishtfolëse, i nominuar katër herë për çmimin Man Booker, të cilin arriti ta fitojë më 1989 me romanin *"Mbetjet e ditës"*. Romani i tij Mos më lër të shkoj (2005), u vlerësua nga Revista Times si romani më i mirë i vitit 2005, dhe u përfshi në listën e 100 romaneve më të mira në gjuhën angleze nga 1923 deri 2005.

Në vitin 2017 fitoi Çmimin Nobel për letërsi me motivacionin: "*në romane që përshkohen nga një fuqi e madhe emocionale na e ka zbuluar humnerën që fshihet pas ndjesisë së rreme të lidhjes sonë me botën.*"

## Jeta e heshme 
## Krijimtaria 
Ndonëse në dy romanet e para të Ishiguros ngjarjet zhvillohen në Japoni, në disa intervista ai ka sqaruar se nuk ka ndonjë familiaritet me të shkruarit japonez dhe që veprat e tij kanë fare pak ngjashmëri me prozën japoneze. Ndonëse disa shkrimtarë kanë pasur një ndikim të largët –në mesin e tyre Ishiguro e përmend Tanizakin më së shumti- Ishiguro ka thënë se më shumë kanë ndikuar tek ai filmat japonezë, posaçërisht ata të Yasujirō Ozu dhe Mikio Naruse.
Një numër i romaneve të tij janë të vendosura në të shkuarën. "*Mos më lër të shkoj*" ka disa veçori të fanta-shkencës dhe një ton futurist; sidoqoftë, është e vendosur në vitet e 1980-ta dhe 1990-ta dhe zhvillohet në një univers paralel shumë të ngjashëm. Romani i katërt, "Të pangushëlluarit" zhvillohet në një qytet anonim të Evropës Qendrore.

## Veprat 
### Romanet
* *Pamje e zbehtë e kodrave* (1982)
* *Artisti i botës lundruese* (1986)
* *Mbetjet e ditës* (1989)
* *Të pangushëlluarit* (1995)
* *Kur ishim jetimë* (2000)
* *Mos më lër të shkoj* (2005)
* *Gjigandi i varrosur* (2015)

### Skenarë
* *Profili i Artur J. Mason* (1984)
* *Gourmet* (1987)
* *Muzika më pikëlluese në botë* (2003)
* *Kontesha e bardhë* (2005)

## Referime
Tavçe Grafçe

Tavçe grav çe (Maqedonisht: Тавче гравче) është një pjatë tradicionale Tetovare.Pregaditet me fasule të freskëta dhe mund të gjendet në pothuajse të gjitha restorantet në Tetovë.
parapamje|Tavçe Grafçe

## Përbërësit 
* gjalpë 
* Qepë
* Vaji
* piper i kuq i thatë
* piper i kuq dhe i zi
* Kripë
* Majdanoz

## Përgatitja 
Fasulet pastrohen dhe pastaj lihen në ujë të ftohtë për 3 orë për tu bërë e butë. Pas kësaj zihen në një tenxhere. Pas zierjes së parë, uji hidhet jashtë dhe zëvendësohet me ujë të freskët. Më pas shtohet qepja dhe piper i kuq.Veç në një tigan, një qepë së bashku me piper i zi duhet të skuqen. Kur fasulet janë zier, ato vendosen në enë prej balte së bashku me qepën dhe piperin e kuq dhe përzihen mirë. Më pas, kapaku shtrohet në enë prej argjile dhe gjellë duhet të gatuhet në një furrë në 220 ° C. Gjatë pjekjes, fasulet duhet të gatuhen me kujdes në mënyrë që ato të mos thahen.

Ena prej argjile nuk jep vetëm një pamje tradicionale në vakt, por gjithashtu mban fasulen të ngrohtë.

Fasulet mund të hahen me lloje të ndryshme të mishit.

Tavçe gravçe në stilin e Tetovës është e njohur gjerësisht në Maqedoni.
Gjuha Yuracare

**Yuracaré** (Yurakaré, Yurakar, Yuraçare, Yurçare, Yuracar, Yurakare, Yurujuré, Yurujare) është një gjuhë e izoluar i Bolivisë qendrore në departamentet e Cochabamba dhe Beni, të folura nga njerëzit e Yuracare.

Ka rreth 2.500 folës. Këto numra janë në rënie pasi brezat e rinj nuk mësojnë më gjuhën.

Yuracare është dokumentuar me një gramatikë të bazuar në një dorëshkrim të vjetër misionar nga de la Cueva (Adam 1893). Gjuha është duke u studiuar nga Rik van Gijn. Një grant për grantin e gjuhës së rrezikuar u dha për një projekt fjalor të Yuracare-spanjisht / spanjisht-yuracaré në 2005.

## Burimet
Gjuha Yaghan

**Yagan** (fillimisht Yahgan, por edhe shkruar tashmë Yaghan, Jagan, Iakan), i njohur edhe si Yámana dhe Háusi Kuta, është një nga gjuhët indigjene të Tokës së Zjarrtë, të folur nga populli Yagán. Ajo konsiderohet si një izolim gjuhësor, megjithëse disa linguistë janë përpjekur të lidhen me Kawésqar dhe Chon.

Yahgan u fol shkurt në Ishullin Keppel në ishujt Falkland në një vendbanim misionar.

Pas vdekjes së 84-vjeçares Emelinda Acuña (1921 - 12 tetor 2005), mbetet vetëm një folës amtare, Cristina Calderón nga Villa Ukika në ishullin Navarino, Kili. Calderón (shpesh i referohemi thjesht Abuela) është kunata e Acuña.

## Burimet
Gjuha Urarina

**Urarina** është një gjuhë e folur në Peru, veçanërisht në rajonin Loreto të Perusë Veriperëndimore, nga njerëzit e Urarina. Ka rreth 3.000 folës. Përdor një skenar latin. Dihet gjithashtu si Itucali, Simacu ose Shimacu.

## Burimet
Gjuha Warao

**Warao** (i njohur gjithashtu si Guarauno, Guarao, Warrau) është gjuha amtare e popullit Warao. Një gjuh e izoluar, është folur nga rreth 28,000 njerëz kryesisht në veriun e Venezuelës, Trinidad dhe Tobago, Guajana dhe Suriname. Është e dukshme për rendin e tij të pazakontë të fjalës-subjekt-folje.

## Burimet
Gjuha e Trumait

**Trumai** është një gjuhë e izoluar e rrezikuar e Brazilit. Shumica e folsëve të Trumait janë të rrjedhshëm në gjuhë gjatë komunikimit më të gjerë,pasardhesit nuk po e mësojnë mirë,duke mar parasysh se flitet vetem nga 51 banor.

## Burimet
Gjuha Ainu

**Hinkaido Ainu** (/ aɪnuː /; Ainu: ア イ ヌ · イ タ ㇰ Aynu = itak; Japonisht: ア イ ヌ 語 Ainu-go) është i vetmi mbijetues i gjuhëve **Ainu**. Është folur nga anëtarët e grupit etnik **Ainu** në ishullin japonez të Hokkaidos.

parapamje
Deri në shekullin e 20, gjuhët Ainu u folën edhe përgjatë gjysmës jugore të ishullit Sakhalin dhe nga numri i vogël i njerëzve në Ishujt Kuril. Kishte të paktën 19 dialekte të gjuhëve Ainu. Vetëm variantja Hokkaido mbijeton, drejtuesi i fundit i Sakhalin Ainu  vdiq në 1994.Gjuha **Hokkaido Ain** është e vdekur, megjithëse po bëhen përpjekje për ta ringjallur atë. Aktualisht, qeveria japoneze po ndërton një strukturë të dedikuar për ruajtjen e kulturës Ainu, duke përfshirë edhe gjuhën.

Ainu nuk ka marrëdhënie gjenealogjike përgjithësisht të pranueshme me ndonjë familje tjetër gjuhësore.

## Burimet